CELEX: 32013D0097
Language: ro
Date: 2013-02-19 00:00:00
Title: 2013/97/UE: Decizia de punere în aplicare a Comisiei din 19 februarie 2013 de acordare de derogări anumitor state membre cu privire la transmiterea de statistici în temeiul Regulamentului (CE) nr. 1338/2008 al Parlamentului European și al Consiliului privind statisticile comunitare referitoare la sănătatea publică, precum și la sănătatea și siguranța la locul de muncă, în ceea ce privește statisticile bazate pe Ancheta europeană de sănătate prin intermediul interviului (EHIS) [notificată cu numărul C(2013) 784]  Text cu relevanță pentru SEE

21.2.2013   
            
            
               RO
            
            
               Jurnalul Oficial al Uniunii Europene
            
            
               L 48/21
            
         DECIZIA DE PUNERE ÎN APLICARE A COMISIEI
   din 19 februarie 2013
   de acordare de derogări anumitor state membre cu privire la transmiterea de statistici în temeiul Regulamentului (CE) nr. 1338/2008 al Parlamentului European și al Consiliului privind statisticile comunitare referitoare la sănătatea publică, precum și la sănătatea și siguranța la locul de muncă, în ceea ce privește statisticile bazate pe Ancheta europeană de sănătate prin intermediul interviului (EHIS)
   [notificată cu numărul C(2013) 784]
   (Numai textele în limbile engleză, franceză, germană, neerlandeză și suedeză sunt autentice)
   (Text cu relevanță pentru SEE)
   (2013/97/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1338/2008 al Parlamentului European și al Consiliului din 16 decembrie 2008 privind statisticile comunitare referitoare la sănătatea publică, precum și la sănătatea și siguranța la locul de muncă (1), în special articolul 9 alineatul (2),
   având în vedere cererile formulate de Regatul Belgiei, Republica Franceză, Regatul Țărilor de Jos, Regatul Suediei și Regatul Unit al Marii Britanii și Irlandei de Nord,
   întrucât:
   
               (1)
            
            
               În conformitate cu articolul 9 alineatul (2) din Regulamentul (CE) nr. 1338/2008, Comisia poate acorda statelor membre derogări și perioade de tranziție, ambele bazate pe motive obiective.
            
         
               (2)
            
            
               Din informațiile furnizate Comisiei reiese faptul că cererile statelor membre de acordare a unor derogări se justifică prin necesitatea de a introduce modificări importante în sistemele lor naționale administrative și statistice pentru a respecta pe deplin Regulamentul (CE) nr. 1338/2008.
            
         
               (3)
            
            
               Astfel de derogări ar trebui acordate la solicitarea lor Belgiei, Franței, Țărilor de Jos, Suediei și Regatului Unit.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului Sistemului Statistic European,
            
         ADOPTĂ PREZENTA DECIZIE:
   Articolul 1
   Se acordă derogări, astfel cum sunt precizate în anexă, statelor membre enumerate în aceasta.
   Articolul 2
   Prezenta decizie este adresată Regatului Belgiei, Republicii Franceze, Regatului Țărilor de Jos, Regatului Suediei și Regatului Unit al Marii Britanii și Irlandei de Nord.
   
      Adoptată la Bruxelles, 19 februarie 2013.
      
         
            Pentru Comisie
         
         Algirdas ŠEMETA
         
            Membru al Comisiei
         
      
   
   
      (1)  JO L 354, 31.12.2008, p. 70.
   
      ANEXĂ
      
         Derogări de la Regulamentul (CE) nr. 1338/2008, astfel cum a fost pus în aplicare de către Comisie, privind statisticile bazate pe Ancheta europeană de sănătate prin intermediul interviului (EHIS)
      
      Belgia, Franța și Țările de Jos nu furnizează variabilele specificate în tabelul următor:
      
                  Belgia
               
               
                  
                              —
                           
                           
                              INTLANG (limba de interviu);
                           
                        
                              —
                           
                           
                              PL4, PL5, PL7 din setul privind limitările funcționale fizice și senzoriale;
                           
                        
                              —
                           
                           
                              MH1a până la MH1h privind sănătatea mintală;
                           
                        
                              —
                           
                           
                              AM3 și AM5 privind asistența medicală acordată în condiții de ambulator;
                           
                        
                              —
                           
                           
                              PA4 privind activitățile cu rol profilactic;
                           
                        
                              —
                           
                           
                              UN1a până la UN2d privind necesitățile neîmplinite.
                           
                        
            
                  Franța
               
               
                  
                              —
                           
                           
                              AL1 până la AL6 privind consumul de alcool;
                           
                        
                              —
                           
                           
                              IC1 până la IC3 privind asistența medicală neoficială.
                           
                        
            
                  Țările de Jos
               
               
                  
                              —
                           
                           
                              PL5 și PL6 privind limitările funcționale fizice și senzoriale;
                           
                        
                              —
                           
                           
                              MH1a până la MH1h privind sănătatea mintală;
                           
                        
                              —
                           
                           
                              PE1 până la PE8 privind activitățile fizice;
                           
                        
                              —
                           
                           
                              AL1 și AL6 privind consumul de alcool.
                           
                        
            Suedia și Regatul Unit: populația de referință pentru Suedia și Regatul Unit sunt persoane în vârstă de 16 ani sau mai mult care locuiesc în gospodării private aflate pe teritoriul acestor state membre la momentul colectării datelor.